Na temelju članka 100. stavak (7) Zakona o prostornom uređenju i gradnji („Narodne novine” broj 76/07, 38/09, 55/11, 90/11 i 50/12) te članka 31. Statuta Općine Lovran (“Službene novine“ Primorsko-goranske županije br. 30/09), Općinsko vijeće Općine Lovran na \_\_. sjednici održanoj \_\_. \_\_\_\_\_\_\_\_\_ 2012. godine, donijelo je

**ODLUKU**

**o izmjenama i dopunama**

**Odluke o donošenju UPU-a 1: Urbanističkog plana uređenja naselja Lovran (NA1-2) s površinama za izdvojene namjene (T21 i/ili T2, T12 i/ili T2, T13 i/ili T2) i**

**UPL1-2 i UPL2 te luke**

1. **T E M E L J N E O D R E D B E**

Članak 1.

U članku 1. dodaje se stavak 3. koji glasi:

“Donose se izmjene i dopune Urbanistički plan uređenja naselja Lovran (UPU 1), što ga je izradila tvrtka Centar za prostorno uređenje i arhitekturu d.o.o. iz Zagreba.”

Članak 2.

U članku 4. dodaju se stavci 5. i 6.:

“Druge izmjene i dopune Plana sadržane su u elaboratu “Druge izmjene i dopune Urbanističkog plana uređenja naselja Lovran (UPU 1)” koji se sastoji od:

A. TEKSTUALNOG DIJELA koji sadrži:

- Odredbe za provođenje

B. GRAFIČKOG DIJELA koji sadrži kartografske prikaze u mj. 1 : 2.000:

1. KORIŠTENJE I NAMJENA POVRŠINA (izmjene i dopune)

2. PROMETNA, ULIČNA I KOMUNALNA INFRASTRUKTURNA MREŽA

2.A. Promet (izmjene i dopune)

2.B. Pošta, elektronička komunikacijska infrastruktura i energetski sustav (izmjene i dopune)

2.C. Vodnogospodarski sustav (izmjene i dopune)

3. UVJETI KORIŠTENJA, UREĐENJA I ZAŠTITE POVRŠINA

3.A. Uvjeti korištenja (izmjene i dopune)

3.B. Oblici korištenja (izmjene i dopune)

4. NAČIN I UVJETI GRADNJE (izmjene i dopune)

C. OBVEZNIH PRILOGA.

Jedan elaborat koji čini tekstualni i grafički dio Plana iz stavka 5. ovog članka, ovjeren pečatom Općinskog vijeća Općine Lovran i potpisom predsjednice Općinskog vijeća Općine Lovran pohranjen je u pismohrani Općine Lovran i sastavni je dio ove Odluke.”

Članak 3.

U članku 7., stavak 2., podnaslov 1.7. i 2.4. , briše se riječ “Javne”.

U istom stavku, podnaslov 2.2.2., tekst “plaža Kvarner” se zamjenjuje tekstom “ posebna plaža Kvarner s mogućnošću ograđivanja”.

Članak 4.

U članku 9., stavak 1., 2. i 4. brišu se riječi “javne”,”javni” i “javnih”.

Članak 5.

U članku 19., stavak 1., alineja 25., briše se riječ “javne”.

Članak 6.

U članku 23., stavak 1. i 2., briše se tekst “/ hoteli”.

U istom članku, stavak 1., brišu se postojeće alineje i zamjenjuju alinejama:

“a) hotele

- Hotel Park (T1-2)

b) vile (turistički apartmani)

- Vila Eugenia (T1-1)

- Vila Primorka (T1-3)

- Vila Zagreb (TA-1)

- Vila Miramar i Vila Elsa (TA-3)

c) turističke komplekse (turistički apartmani)

- turistički kompleks Splendid (TA-2).”

U istom članku, iza stavka 3. dodaje se stavak 4.:

“Planom su lokacije vila Atlanta, Elsa i Miramar, Belvedere, Danica, Lauriana, Zagreb i turistički kompleks Splenid utvrđene kao specifične zone ugostiteljsko-turističke namjene (TA - turistički apartmani), u kojima se gostima pružaju usluge smještaja u smještajnim jedinicama ustrojenim i opremljenim tako da gost može sam pripremati jela. Navedene se građevine mogu rekonstruirati na način da hotelske sobe budu adaptirane u apartmane ili studio-apartmane.”

Članak 7.

U članku 25. stavak 1., alineja 2., tekst “plaža Kvarner” se zamjenjuje tekstom “posebna plaža Kvarner s mogućnošću ograđivanja”.

Članak 8.

U članku 29., stavak 1., iza riječi “namjene” dodaje se tekst “te turističkih apartmana”.

U istom članku, stavak 1., u alineji 1. broj “7.000” zamjenjuje se brojem “2.500”, a alineja 3. se briše.

Članak 9.

U članku 31., stavak 1., iza riječi “te” dodaje se tekst “turističkih apartmana, kao i”.

U istom članku, u tablici se oznaka i naziv zone T12I Hotel Atlanta mijenjaju u TA2A Vila Atlanta.

U istom članku, u tablici se oznaka zone T12J mijenja u T12I.

U istom članku, u tablici se oznaka zone T12K mijenja u T12J,, a u istom retku se izgrađenost građevne častice (Hotel Bristol i Vila Belvedere) iz 30% mijenja u 35% te minimalni postotak zelenila građevne čestice (Hotel Bristol i Vila Belvedere) iz 30% u 15%.

U istom članku, u tablici se oznake zone T12L, T12M, T12N, T12O i T12R mijenjaju u T12K, T12L, T12M, T12N i T12O.

U istom članku, stavak 1., alineja 4, oznaka T12K se zamjenjuje oznakom T12J.

Članak 10.

U članku 32., stavak 1. briše se tekst “i planirane luke nautičkog turizma (LN) - marina Lovran”, a umjesto oznake T4 dodaje se tekst “TA3 – Vila Lauriana.

U istom članku, stavak 1., dodaje se nova alineja:

“- dozvoljena je rekonstrukcija hotelskih soba u turističke apartmane (apartmane ili studio-apartmane”

Postojeće alineje 1. - 8. postaju alineje 2. – 9.

Članak 11.

U članku 33., stavak 1., oznaka T42 se zamjenjuje oznakom T4.

U istom članku, stavak 1., alineja 2., briše se tekst “bez smještajnih jedinica”

Članak 12.

U članku 34., stavak 1., iza riječi “te” dodaje se tekst “turističkih apartmana, kao i”.

U istom članku, u tablici se oznaka i naziv zone “T41 (bivši restoran Jadran)” mijenja u “TA3 Vila Lauriana”.

U istom članku, u tablici se oznaka zone T42 mijenja u T4.

Članak 13.

U članku 36., stavak 1., alineja 2., tekst “plaža Kvarner” se zamjenjuje tekstom “posebna plaža Kvarner s mogućnošću ograđivanja”.

Članak 14.

U članku 37., stavak 1. dodaje se alineja:

“- uređena posebna plaža Kvarner (UPL1-2) može se ograditi”.

Postojeće alineje 1. – 8. postaju alineje 2. – 9.

U istom članku, stavak 1., alineja 2., briše se riječ “javnih”.

Članak 15.

U članku 43., stavak 1., briše se tekst “/ hoteli”.

Članak 16.

U članku 44., stavak 1., briše se tekst “/ hoteli”, a iza oznake (T1) dodaje se tekst “te turističkih apartmana (TA)”.

U istom članku, u tablici, naziv zone “Hotel Primorka” se briše i zamjenjuje nazivom “Vila Primorka”.

U istom članku, u tablici, briše se redak zona T1-4 Vila Marina.

U istom članku, u tablici, oznaka i naziv zone T1-5 Hotel Zagreb se briše i zamjenjuje oznakom i nazivom TA1 – Vila Zagreb, a izgrađenost građevne čestice se sa 25% povećava na 35%.

U istom članku, u tablici, oznaka i naziv zone T1-6 Hotel Splendid se briše i zamjenjuje oznakom i nazivom TA-2 – Turistički kompleks Splendid.

U istom članku, u tablici, oznaka i naziv zone T1-7 Hotel Miramar i Vila Elsa se briše i zamjenjuje oznakom i nazivom T1-7 – Vila Miramar i Vila Elsa, a minimalni postotak zelenila se sa 30% smanjuje na 25%. U 4. stupcu, uz brojku 17,0 dodaje se tekst “(novi objekt 11,0 m)”, u stupcu 5. tekst “(novi objekt 13,0 m)”, a u stupcu 6. novi redak sa tekstom “novi objekt 3 (P+2)”.

U istom članku, stavak 1., alineja 18., briše se riječ “javne”.

Članak 17.

U članku 94., stavak 3. (iza tablice), dodaju se novi stavci:

“Kod prenamjene postojeće ugostiteljsko-turističke građevine (Vila Marina) u višestambenu građevinu (M1-2) nije potrebno osigurati potreban broj parkirališno-garažnih mjesta na pripadajućoj građevnoj čestici, s obzirom da za to nema prostornih uvjeta.

Sukladno članku 125. Zakona o prostornom uređenju i gradnji, kod rekonstrukcije i/ili dogradnje postojećih ugostiteljsko-turističkih građevina (uz zadržavanje iste namjene – T1 ili kod promjene namjene iz T1 u TA) potrebni broj parkirališno-garažnih mjesta utvrđuje se u postupku izdavanja lokacijske dozvole i rješenja o uvjetima građenja prema lokalnim uvjetima.

Iznimno, sukladno mišljenju Konzervatorskog odjela u Rijeci, kod rekonstrukcije postojeće ugostiteljsko-turističke građevine (Vila Atlanta – TA2A) nije potrebno osigurati potreban broj parkirališno-garažnih mjesta na pripadajućoj građevnoj čestici, s obzirom da bi se time narušio koncept prostorne organizacije vile unutar parcele koja je uređena kao parkovna površina.

Iznimno, sukladno članku 125. Zakona o prostornom uređenju i gradnji, kod rekonstrukcije i/ili dogradnje postojećih ugostiteljsko-turističkih građevina, uz zadržavanje iste namjene – T1 ili kod promjene namjene iz T1 u TA (Vila Danica, Vila Lauriana, Vile Belvedere i Vila Elsa – bez Vile Miramar) nije potrebno osigurati potreban broj parkirališno-garažnih mjesta na pripadajućoj građevnoj čestici, obzirom da za to nema prostornih uvjeta (velika postojeća izgrađenost parcela).”

Postojeći stavci 4., 5. i 6. postaju stavci 8., 9. i 10.

Dosadašnji stavak 7. se briše, a postojeći stavci 8., 9. i 10. postaju stavci 11., 12. i 13.

Članak 18.

U članku 101., stavak 3., briše se tekst “zaštitnih zelenih i javnih”.

Članak 19.

U članku 106., stavak 4., briše se tekst “uključene su i ……………….a druga”, a umjesto njega dodaje riječ “te”, a iza riječi “Planom” dodaje se tekst “(oznaka T4)”.

Članak 20.

U podnaslovu 7. i 7.1. ispred članka 131. brišu se riječi “JAVNIH” i “Javne”.

Članak 21.

U članku 131. stavak 1., briše se riječ “javne”.

1. **P R I J E L A Z N E I Z A V R Š N E O D R E D B E**

Članak 22.

Druge izmjene i dopune Urbanističkog plana uređenja naselja Lovran (UPU 1) izrađene su u 6 (šest) izvornika ovjerenih pečatom Općinskog vijeća Općine Lovran i potpisom predsjednice Općinskog vijeća Općine Lovran.

Dva se izvornika čuvaju u pismohrani Općine Lovran, a po jedan izvornik zajedno s ovom Odlukom dostavlja se:

- Ministarstvu graditeljstva i prostornog uređenja

- Ministarstvu kulture, Upravi za zaštitu kulturne baštine, Konzervatorskom odjelu u Rijeci

- Primorsko - goranskoj županiji, Upravnom odjelu za graditeljstvo i zaštitu okoliša, Ispostava Opatija

- Javnoj ustanovi Zavodu za prostorno uređenje Primorsko - goranske županije.

Članak 23.

Ova odluka stupa na snagu osmog dana nakon objave u “Službenim novinama Primorsko - goranske županije”.

Klasa:

Ur. broj:

Lovran, 2012.

OPĆINSKO VIJEĆE OPĆINE LOVRAN

Predsjednica

Đurđica Tancabel, v.r.